Beatitudines
Beatitudines sunt praeclarae institutiones Christi, quae bis in Novo Testamento inveniuntur, versio brevior in sic dicto "sermone in loco campestri" (a loco dicto, ubi Lucas Iesum loqui facit): Lc 6,20-23, et versio longior in sermone montano: Matth. 5,1-12. Sermones partim concordant, partim inter se discrepant. Solummodo in evangelio secundum Lucam post beatitudines sequuntur tres lamentationes (Lc 6,24-26): 24 Verumtamen vae vobis divitibus, quia habetis consolationem vestram! 25 Vae vobis, qui saturati estis nunc, quia esurietis! Vae vobis, qui ridetis nunc, quia lugebitis et flebitis! 26 Vae, cum bene vobis dixerint omnes homines! Secundum haec enim faciebant pseudoprophetis patres eorum.